આ જર્નીને ડાયરેક્ટરે ખૂબ જ દમદાર રીતે પડદા પર રજૂ કરી છે. જંગલમાંથી બહાર આવવાના સતત પ્રયાસોમાં આ ચારે જણાં શું-શું કરે છે, એ જોવું ઘણું રસપ્રદ છે. થ્રી ડી ટેકનિકમાં બનેલી આ ફિલ્મની ફોટોગ્રાફી ગજબ છે. જંગલી જાનવરોના સીન ઘણા જ દમદાર રીતે કંઈક એ અંદાજમાં ફિલ્માવાયા છે કે કેટલાક સીનમાં તમને લાગશે કે તમે હોલમાં નહીં પણ કોઈ ગાઢ જંગલમાં ખૂંખાર પ્રાણીઓ વચ્ચે બેઠા છો. ડાયરેક્ટર જેક કેસડને આ વર્ષો જૂની વાર્તાને આ વખતે નવી સ્ટાઈલમાં રજૂ કરી તો, એટલે જ તો આ વખતે ગેમ કાર્ડ બોર્ડને બદલે વીડિયો ગેમમાં ફેરવાઈ ચૂકી છે. ફિલ્મની ઝડપ તમને કહાની અને પાત્રો વચ્ચે બાંધી રાખવામાં સફળ છે, આ વીકેન્ડમાં તમે ફેમિલી સાથે જંગલના એડવેન્ચરની જર્ની કરવાના મૂડમાં છો તો, ‘જુમાનજી’ પસંદ આવી શકે છે.